google/wiki40b huggingface dataset:
Chongyang

Chongyang (kinesisk: 崇阳县; pinyin: Chóngyáng Xiàn) er et fylke i provinsen Hubei i Folkerepublikken Kina. Det er del av byprefekturet Xianning.
Befolkningen var på 467 975 innbyggere i 1999.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Amerikansk oksefrosk

Utseende

Den kan bli opptil 20 cm lang. Den har vanligvis en grønn til brun rygg, med mørkere brune eller nesten svarte flekker. Buken er gulaktig til hvit. Hodet og munnen er brede.
Trommehinnen er meget stor; hos hunnen er den like stor som øyet, hos hannen er diameteren dobbelt så stor.

Adferd

Den amerikanske oksefrosken lever fremfor alt i vann, selv om den overvintrer på land. Den er svært glupsk og eter alt den får i seg. Den eter andre frosker, men også snoker, andunger og andre fugleunger. En oksefrosk kan lett utrydde hele bestanden av andre smådyr i vann-ansamlingen den lever i.
Sea of Love (sang)

«Sea of Love» er en amerikansk sang, skrevet av John Phillip Baptiste (alias Phil Phillips) og George Khoury. Phillips' innspilling av sangen fra 1959 lå på en førsteplass på den amerikanske Billboard R&B-listen og en andreplass på Billboard Hot 100-listen I Storbritannia spilte Marty Wilde inn en coverversjon, og Philips lyktes ikke å komme på listen der. Det var den eneste Top 40-låten for Phillips, som aldri spilte inn flere hits.
Tallrike artister har spilt inn coverversjoner av sangen siden da, mest notabelt av The Honeydrippers, hvis versjon (fra albumet The Honeydrippers: Volume One) lå på en tredjeplass på Billboard Hot 100-listen tidlig i 1985 og en førsteplass på Billboard Adult Contemporary-listen i 1984.

Bakgrunn

Baptiste, som jobbet som pikkolo i Lake Charles, Louisiana, skrev «Sea of Love» til en [love interest]. Han ble introdusert for den lokale plateprodusenten George Khory, som tok med seg Baptiste inn i sitt studio for å spille inn sangen. På Khoursys anmodning tok Baptiste navnet Phil Phillips. Sangen, som opprinnelig var kreditert Phil Phillips med The Twilights, ble utgitt på en single på et lite platemerke eid av Khoury, men grunnet suksessen ble den til slutt leaset til Mercury Records. Tross sangens suksess påstod Phillips at han han bare har mottatt US$ 6.800 for å spille inn sangen
Riksdagshuset i Stockholm

Oppføringen

Under gravearbeidene sjaktet man bort 37 000 kubikkmeter masse. Under pælingen forut for byggeperioden brukte man over 9000 pæler. Grunnmuren ble oppført i 1897. Riksdagsdelen kunne innvies 12. januar 1905 og ett år senere ble riksbankdelen tatt i bruk.

Mottakelse

Allerede ved innvielsen i 1905 møtte riksdagsbygningens utseende kritikk, mest fordi den nybarokke bygningen fremstod som lite moderne sammenlignet med jugendstilen som var i ferd med å slå gjennom.
Blackbird (fiolin)

Blackbird også kalt den svarte steinfiolinen, er en spillbar fiolin i full størrelse, laget i steinen diabas etter tegninger av Antonio Stradivari (Stradivarius), men med noen tekniske justeringer slik at den kan brukes. Det ble planlagt og laget av den svenske kunstneren Lars Widenfalk. Fiolinen veier 2 kilo. Den er den første fiolin laget av stein. Det tok to år å lage fiolinen, som ble ferdig i 1992. Navnet Blackbird har den fra fuglen svarttrost (Turdus merula), det ble valgt fordi fiolin er laget av dyp svart stein med en gul-hvit bro. Stradivarius ga ofte sine fioliner navn knyttet til fugler .

Idé

Idéen til å lage et musikkinstrument i stein kom blant annet da Widenfalk ble oppmerksom på lyden som oppstod da steinen ble truffet av hammer og meisel - det sang som en kirkeklokke. Dette skjedde under arbeide med en skulptur som skulle plasseres utenfor TV-huset i Oslo.

Produksjon

Lars Widenfalk brukte bergarten diabas i fiolinen. Opprinnelig var det bestefarens gravstein, som ble kassert, fordi det ble etablert et nytt familiegravsted. Stein kommer mest trolig fra et steinbrudd i det nordlige Skåne. Men bestefarens gravstein var ikke stor nok, så bakstykket i resonanskassen er laget fra en annen stein. Den stammer fra Härjedalen i Sverige.
Diabas er dyp svart stein og har en tett struktur, med fine krystaller. Den er laget av magma fra jordens indre og størknet for 1,6 milliarder år siden. Steinen i fiolinen er bare 2,5 mm tykk på det tynneste. De tynne veggene i resonanskassen er konturskåret med vannsag (vannjet) og deretter bearbeides med håndverktøy. Noe verktøy måtte spesiallages, blant annet for å lage hull for de koniske strammeskruene. Det ble brukt diamantsag og diamant slipeutstyr kombinert med sandblåsing. Innvendig er fiolinen forgylt med ekte gull. Fiolinhalsen og kroppen er laget i stein. Gripebrettet er laget av ibenholt og fiolinen halsen er festet med stålstift til kroppen. Broen som strengene går over, er laget av en bit fra en støttannen til en mammut fra Sibir, det er det mest gule av elfenben. Den gulhvite broen symboliserer på denne måten svarttrostens gule nebb .
Det finnes noen andre fioliner av stein, laget av den tsjekkiske skulptøren Jan Řeřicha. De er laget i marmor, en langt bløtere og enklere formbar stein, enn diabas. For å oppnå best mulig lyd er Blackbird laget etter tegninger av Stradivarius og veier bare 2 kilo, mens marmorfiolinene veier mellom 3,6 og 6,5 kg .

Bruk

Den svenske komponisten Sven David Sandström komponerte musikk spesielt for instrumentet. Musikken ble urfremført i den svenske paviljongen på verdensutstillingen Sevilla Expo '92 i Sevilla. Dette var Stockholm New Music Ensamble som framførte verket. Dette var første gang det ble spilt på fiolinen offentlig. Samme året, i Roma, ble fiolin velsignet av pave Johannes Paul II. Siden den gang har fiolin blitt spilt mange steder, Dubai, Luxembourg, Monza, Milano, Nürnberg, Oslo, Praha, Stockholm og Washington. Fiolinen har en mer melankolsk klang enn en vanlig fiolin, etterklangen også noe dypere og lengre .
Volleyball under Middelhavslekene 2013

Volleyball under Middelhavslekene 2013. Volleyball var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var femtende gangen som volleyball var med på programmet under middelhavslekene. Det var to volleyballturneringer, en for kvinner og en for menn, Italia vant begge turneringene.
Acergy

Sammenslåing

21. juni 2010 ble det kunngjort at Acergy skulle inngå en likeverdig sammenslåing med det konkurrerende selskapet Subsea 7. Det nye selskapet vil være dominerende i sin bransje og ha navnet Subsea 7. Denne sammenslåingen ble fullbyrdet 10. januar 2011 og firmanavnet Acergy er ikke lengre i bruk. Inntil videre vil fartøyene som har "Acergy" i navnet ikke endre navn.
Thoubal (distrikt)

Demografi

Ved folketellingen i 2011 var det 420 517 innbyggere i distriktet, mot 364 140 i 2001. Den urbane befolkningen utgjør 35,48 % av befolkningen.
Barn i alderen 0 til 6 år utgjorde 15,92 % i 2011 mot 16,43 % i 2001. Antallet jenter i den alderen per tusen gutter er 948 i 2011 mot 967 i 2001.
Lee Grant (fotballspiller)

Biografi

Lee Grant startet sin karriere i Derbys ungdomsavdeling i 1998 etter å ha takket nei til et lignende tilbud fra Chelsea. Etter å ha fullført utdanningen på fotballakademiet ble han tilbudt kontrakt med Derby County i august 2000. 
I sesongen 2001/02 var han en periode på utlån til York City, og han fikk med seg 1 ligakamp for klubben fra North Yorkshire før han returnerte til Derby. Han debuterte, som innbytter, for Derby County mot Burnley den 7. september 2002, før han i oktober fikk sin første kamp fra start i lokaloppgjøret mot Nottingham Forest. Totalt fikk han med seg 29 ligakamper i 2002/03-sesongen, og i løpet av den neste sesongen etablerte han seg som førstevalget i mål da han totalt fikk med seg 36 ligakamper. Foran 2004/05-sesongen ble han overraskende vraket til fordel for Lee Camp, og han stoppet på 2 ligakamper for Derby denne sesongen. 
Også i den neste sesongen ble han vurdert som et andrevalg, og på grunn av manglende spilletid skrev Grant under på en 3-måneders utlånsavtale med Burnley i november 2005. Han debutere for klubben fra Lancashire mot Leicester den 19. november 2005, men det ble med den ene ligakampen for Burnley, og Grant returnerte til Derby i januar 2006. Den 31. januar 2006 skrev han under på en ny 3-måneders utlånsavtale, denne gang med Football League One laget Oldham Athletic. Grant debuterte for denne klubben i en kamp mot Port Vale den 4. februar 2006, og han fikk tilsammen 16 ligakamper på slutten av 2005/06-sesongen for Oldham. 
I mai 2006 returnerte han til Derby County, og den 8. august 2006 spilte han sin første ligakamp for the Rams på nesten to år da han voktet målet i en bortekamp mot Stoke City. Siden Stephen Bywater i samme måned ble Derbyspiller ble det med en kamp for Grant i august, men da Bywater ble skadet i september 2006 fikk Grant nok en gang sjansen i mål. Denne jobben hadde han i seks kamper, men foran ligakampen mot Cardiff City den 28. oktober 2006 foretrakk klubbens manager, Billy Davies, nok en gang Bywater som målmann. Totalt fikk Grant med seg 7 ligakamper og 1 cupkamp for Derby i 2006/07-sesongen. Hans kontrakt med klubben gikk ut sommeren 2007, og siden han ønsket å spille mer fotball enn han har fått i Derby valgte han ikke å fornye kontrakten med klubben fra Derbyshire. 
Den 2. juli 2007 skrev Grant under på en 3-årskontrakt med Sheffield Wednesday.
Arvefyrstens palass

Arvefyrstens palass (Arvfurstens palats) er et tidligere svensk slott, ved Gustav Adolfs torg, sentralt i Stockholm, bygningen huser i dag Utrikesdepartementet. Det opprinnelige slottet ble bygget mellom 1783-94 for prinsesse Sofia Albertina, arkitekt var Erik Palmstedt. I 1902 overtok staten slottet og det ble bestemt at utrikesdepartementet skulle flytte inn, noe de gjorde i 1906.
Andejakt

Andejakt er jakt på ender, gjess og andre andefugler.
Mange typer ender og gjess har samme habitat, overlappende eller identiske jakttider, og kan jaktes på med de samme metodene. Andejakt kan bedrives på åkre hvor de beiter, eller ved våtmarksområder og langs kysten. Normalt jaktes det på villfugl, men oppdrettsfugl brukes også.
For andejakt brukes oftest haglgevær. Det må brukes nokså grove hagl, typisk US 3-6 for stålhagl og 5-6 for vismut.
Ender har veldig godt syn, så det er viktig med god kamuflasje. Ved sivjakt brukes en hund som driver endene ut fra skjulestedet. Ved lokkejakt brukes lokkeender for å lokke til seg endene.
Etter treff brukes vanligvis en såkalt fuglehund for å hente byttet.

Regulering av andejakt i Norge

Jaktsesongen for andefugler i Norge er regulert av Miljødirektoratet og strekker seg fra august/september til november/desember med eksakte datoer basert på område og art. Ved spesifikke vann og vassdrag i Kautokeino er det også en kort og strengt regulert jaktsesong på inntil ti dager i perioden 15. mai til 10. juni, for å ta vare på en gammel samisk jakttradisjon.
Julekongen – Full rustning

Handling

Det har gått tre år siden Eiril ble tvunget til å stenge portalen mellom vår verden og Ridderdalen for å holde kongeriket fritt for ondskap, og dermed skilte hun også seg selv og bestevennen Kevin, som hun gjenopprettet julen i Ridderdalen sammen med. Nå er det jul igjen, og en ulykkelig Kevin jobber fremdeles hardt for å finne en ny portal til Ridderdalen, mens Eiril - som i mellomtiden har blitt dronning i kongeriket der Kevin fremdeles er hyllet av folket og kjent som Julekongen - fortsatt er like utrøstelig, og Kevins lillesøster Mira jobber med å legge prinsessedrømmen bak seg. Foreldrene sliter økonomisk og krangler med hverandre, og det er ikke gode tider for familien Gran, som kanskje må avlyse enda en julefeiring.
Men så snubler den onde trollmannen Snerk over en svært kraftfull magisk rustning, og nå trenger han bare den magiske snøhansken for å gjøre den komplett. Dermed blir Eiril tvunget til å flykte - og hun åpner tilfeldigvis portalen igjen, og ender opp i koma på sykehus på Kevins hjemsted Sølvskogen. Snerk tar over tronen, og ondskapen hersker dermed nok en gang. Dette sender etterhvert Kevin og Mira på en farefull reise inn i Ridderdalen for å redde kongeriket fra Snerks onde hender ved å ta rustningen fra ham og gjenopprette både julen, Eirils trone og familietrivselen.
Moderne femkamp under Panamerikanske leker 1959

Moderne femkamp under Panamerikanske leker 1959. Moderne femkamp var med som en av atten sporter i de tredje Panamerikanske leker 1959 som ble arrangert i Chicago i USA fra 27. august til 7. september. Det var en individuell og en lagkonkurranse for menn. USA ble beste nasjon foran Brasil begge med hver sin gullmedalje.
Oganesson

Egenskaper

Pr. 2018 er kun én isotop av oganesson kjent; (²⁹⁴Og). Den α-nedbrytes til ²⁸⁹Lv med en halveringstid på 0,89 millisekund. Undersøkelse av stoffet er derfor ekstremt vanskelig, og man vet lite sikkert om de fysiske og kjemiske egenskapene. Oganesson tilhører edelgassene, og det antas derfor å ha kjemiske egenskaper lik de til radon.
CAS-nummer: 54144-19-3

Forekomst

Oganesson forekommer ikke naturlig. Noen få atomer har vært fremstilt i laboratorier.

Anvendelse

Oganesson har ingen anvendelse, bortsett fra i forskningssammenheng.
Ghanas bank

Ghanas bank (engelsk: Bank of Ghana, BOG) er sentralbanken i Ghana, en republikk i vestlige Afrika. Den har hovedkontor i Accra, og ble etablert i 1957. Nåværende sentralbanklov er fra 2002 (Bank of Ghana Act, 2002 (Act 612)).

Målsetting og oppgaver

Loven fra 1957 definerer hovedmålet til sentralbanken til å være å utstede sedler og mynter, samt å bruke valutareserver for å opprettholde lav og stabil inflasjon («monetary stability»). De skal også opprettholde verdien av landets valuta (tidligere ghanesisk pund, i dag ghanesisk cedi). I tillegg skal sentralbanken være regjeringens bank og rådgiver.

Sentralbanksjef

Den første sentralbanksjefen var den skotske bankmannen Alfred Eggleston, som før dette var banksjef for BGC. Med seg som visesentralbanksjef hadde han Douglas F. Stone.
Pr mai 2016 er Abdul Nashiru Issahaku sentralbanksjef. Han overtok etter Henry Kofi Wampah 1. april 2016. Wampah overtok som midlertidig sentralbanksjef etter Kwesi Bekoe Amissah-Arthur i 2012, da Amissah-Arthur ble utnevnt til Ghanas visepresident, og han ble formelt innsatt i april 2013. 
Millison Kwadwo Narh er første visesentralbanksjef.
Tmolus

Utseende

Små til middelsstore (vingespenn 25-30 millimeter) stjertvinger med én ganske kort og én litt lengre stjert på bakvingene. Oversiden er mørkt brunlig med varierende innslag av blå eller blågrønne, metalliske skjell, sørlig i den indre delen hos hannene. Undersiden er lyst gråbrun med brune eller rødlige flekker.

Utbredelse

Disse artene lever i Mellom- og Sør-Amerika, fra det sørlige Texas i nord til Paraguay og delstaten Santa Catarina i Brasil i sør.
Den vidt utbredte arten Tmolus echion forekommer også på Hawaii, der den ble innført i 1902 i et forsøk på å kontrollere innførte planter i slekten Lantana.
NAV (TV-serie)

Mottakelse og seertall

Mottakelsen fra TV-anmelderne var blandet.
Første episode ble sett av 534 000 seere, noe som var høye tall for TVNorge. Etter det falt seertallene drastisk og ble i snitt liggende på under 300 000. Enkelte episoder var godt under 200 000.
Skadeforebyggende forum

Historie og formål

Organisasjonen ble stiftet på initiativ av Norges Forsikringsforbundet i 1985. Formålet er å styrke og utvikle det skadeforebyggende arbeidet, redusere risiko for skader og ulykker som kan føre til personskader og dødsfall, og begrense konsekvensene av alvorlige ulykker. Hovedinnsatsen skjer innen fem virksomhetsområder skadeforebyggende arbeid på lokalt nivå, Trygge lokalsamfunn, sikkerhet for barn og unge, eldreulykker, drukningsulykker og innhenting og bruk av skadedata.
Skadeforebyggende forums engelske betegnelse er Norwegian Safety Forum.

Internasjonalt arbeid

Skafor er medlem i nordiske, europeiske og internasjonale kunnskapsnettverk, og medvirker til økt internasjonal kontakt- og erfaringsutveksling.

Finansiering

Forumet får sin grunnfinansiering fra årlige medlemskontingent samt et flerårig samarbeidsavtale med Helse- og omsorgsdepartementet (HOD) og Finans Norge.
Inger Marie Andersen

Film og TV

Hun filmdebuterte 1951 i den kjente norske komedien Vi gifter oss sammen med Henki Kolstad. Det var rollen som den prototypiske unge husmoren i denne filmen, og en rekke andre andre komedier, som gjorde henne særlig populær på 1950- og 1960-tallet. Videre fulgte filmkomedier med henne i som Støv på hjernen (1959), Sønner av Norge (1961) og Sønner av Norge kjøper bil (1962).
 Hun fremstilte også yrkeskvinner på film, slik som i Nils R. Müllers Kvinnens plass (1956) og i Bjarne Andersens Roser til Monica (1956). I filmen Bjurra (1970) var hun og Henki Kolstad igjen det sympatiske paret. Sammen ble disse to 1950-årenes populære filmpar.
Vlkolínec

Geografi

Landsbyen ligger i en høyde på 700-800 meter over havet i fjellområdet Store Fatra nord i Karpatene.

Historie

Stedet nevnes i kjente skriftlige kilder første gang i 1376. I 1469 nevnes fem gatenavn i byen. Wolf-gruvene (ulvegruvene) ble åpnet i 1630. Mariakirken er fra 1775, men klokketårnet ble bygget fem år tidligere, i 1770.
Landsbyen ble delvis ødelagt i 1944 som følge av krigshandlinger under den andre verdenskrigen. Dagens bygninger skriver seg hovedsakelig fra 1800-tallet.

UNESCOs begrunnelse

UNESCO peker på at Vlkolínec som ligger i sentrum av Slovakia, er en spesielt godt bevart bosetting bestående av 45 hus oppført i et mønster som er karakteristisk for landsbyer i Sentral-Europa. Den er regionens mest fullstendige samling av tradisjonelle tømmerhus, slik de ofte er bygget i fjellbygder.
Skrotstein

Skrotstein er et biprodukt av forskjellige typer utvinning som gruvedrift og steinbrudd. Steinen ligger oftest i tipper (hauger av skrotstein utsprengt fra anlegg i fjell) av løsmasser som det ikke er lønnsomt å utnytte. Et eksempel er skrotsteinen på Modum som ikke inneholdt nok ertsmineraler.
Schwarzburg-Sondershausen

Schwarzburg-Sondershausen var et tysk fyrstedømme og forbundsstat. Det ble grunnlagt som grevskapet Schwarzburg-Arnstadt i 1599, og ble opphøyet til fyrstedømme i 1697 og fikk navnet Schwarzburg-Sondershausen i 1716. I 1920 ble staten en del av Thüringen.
Pr. 1919 hadde fyrstedømmet 92 692 innbyggere. Arealet var på tilsammen 862,1 km², oppdelt i en rekke enklaver, og bestod av det såkalte øvre herskapet med distriktene Arnstadt og Gehren og enklavene Geschwenda og Rocksdorf, og det nedre herskapet med distriktene Sondershausen og Ebeleben. Andre viktige steder i det øvre herskapet var Masserberg, Großbreitenbach und Plaue (Thüringen) og i det nedre herskapet Greußen og Clingen.
Cardanus sulcithorax

Utseende

En ganske liten (ca. 15 millimeter), avlang, mørkbrun hjortebille. Hos denne slekten er hannens kjever ikke forstørrede, og kjønnene er overflatisk ganske like. Kroppsformen er lang, smal og nokså jevnbred. Kroppen er grovt og tett punktert. Hodet er mye bredere enn langt, kjevene kraftige men ikke særlig store, antennene korte og kraftige. Pronotum er avrundet firkantet, omtrent så langt som bredt, ganske blankt, men en bred men grunn midtfure. Dekkvingene er jevnbrede med kraftige punktrader, beina ganske korte.

Utbredelse

Arten er utbredt i Sørøst-Asia, fra det østlige India i vest til Timor i øst.
Winship Point

Winship Point er et nes på vestsiden av innløpet til Potter Cove på King George Island i Sør-Shetlandsøyene Det ble navngitt av United Kingdom Antarctic Place-Names Committee (UK-APC) i 1960 etter Jonathan Winship, kaptein på skipet «O'Cain» i 1820-21, som opererte fra Potter Cove.
Komiteen for Sydøst-Asia

Komiteen for Sydøst-Asia (KSA) var en norsk ungdomsorganisasjon i 1960- og 1970-årene. 
Organisasjonen støttet USAs engasjement i Sør-Vietnam under Vietnamkrigen. På grunn av den høyt profilerte sørvietnamesiske politikeren og generalen Nguyen Cao Ky, ble gruppen av sine motstandere gitt kallenavnet «Ky-gutter» eller «Ky-ungdommen» som skjellsord. Dette ble etterhvert også brukt om andre tilhengere av Sør-Vietnam og det amerikanske militære engasjementet i krigen. 
Organisasjonen hadde sitt utspring blant annet i deler av Unge Høyre. Organisasjonen hadde rundt 500 medlemmer. Politisk ble organisasjonen beskrevet som proamerikansk, antikommunistisk og konservativ. Komiteen for Sydøst-Asia dannet en motvekt til den radikale venstresiden representert ved organisasjoner som FNL-vennlige Solidaritetskomiteen for Vietnam og Vietnam-bevegelsen i Norge. I desember 1966 arrangerte Komiteen for Sydøst-Asia og Norsk ungdom for europeisk enhet de første proamerikanske demonstrasjonene i Oslo.
Komiteen for Sydøst-Asia organiserte de første adopsjonene av foreldreløse, krigsskadde barn fra Vietnam til Norge i 1968. Slik ble komiteen en forløper til Norsk-Vietnamesisk Forbund, etablert i 1970. Sentral i oppbyggingen og ledelsen av begge organisasjoner var Torbjørn Jelstad (1941–2006), tidligere formann i Oslo Unge Høyre og sterkt engasjert i World Anti-Communist League, i den norske avdelingen Norsk Frihetsråd. Sekretær i Komiteen for Sydøst-Asia var Eva Gundersen, som var gift med Jelstad. Noen andre medlemmer var Per Danielsen, Dag Danielsen, Jan Simonsen og Per Flatabø.
Tidligere var man av den oppfatning at organisasjonen ble holdt under oppsyn av Politiets overvåkningstjeneste. I 2003 uttalte Jelstad at organisasjonen rapporterte om den norske venstresidens aktiviteter, betalt av Sør-Vietnam og i samarbeid med Politiets overvåkningstjeneste. Haakon Lie, partisekretær i Arbeiderpartiet, skal også ha vært innblandet.
Yuji Ito

Karriere

Yuji Ito startet sin profesjonelle karriere i Yanmar Diesel i 1984. Han har også spilt for Nagoya Grampus Eight og Shonan Bellmare.
Aage av Danmark

Bakgrunn

Prins Aage ble født i Det Gule Palæ i København som Prins Aage Christian Alexander Robert til Danmark. Han var barnebarn av kong Christian IX.
Aage vokste opp i Det Gule Palæ tett ved Amalienborg og på Bernstorff Slot i Gentofte. Sammen med sine søsken fikk han en meget fri og utvungen oppdragelse, tilskyndet ac sin mor, prinsesse Marie. Han var kjent for å være en eventyrlysten person.
Atlantic City (Jan Mayen)

Atlantic City var en radiolyttestasjon på ved Nordlaguna på Jan Mayen, etablert av amerikanerne i 1943. Formålet var å peile inn og dermed kunne eliminere tyske radio- og værstasjoner som befant seg på Grønland.
Det viste seg at tyskerne hadde etablert fire slike stasjoner, og samtlige ble etter hvert oppdaget og tatt hånd om. «Atlantic City» oppdaget stasjoner på både Grønland og Svalbard, men ikke den som tyskerne hadde anlagt i nordenden av Jan Mayen, på den andre siden av vulkanen Beerenberg. Den ødela tyskerne selv, etter at de allierte på Island hadde oppdaget den.
Jan Mayen var sammen med Svalbard ikke okkupert av tyskerne under krigen, og norske myndigheter tillot etableringen av lyttestasjonen, under forutsetning av at den ble forlatt straks krigen var over. Følgelig ble Atlantic City tatt ut av bruk i 1946, og brakkebyen ble overlatt til vær og vind.
Sie werden aus Saba alle kommen

Sie werden aus Saba alle kommen, BWV 65, er en kirkelig kantate komponert av Johann Sebastian Bach. Den ble komponert i Leipzig i 1724 for trettende dag jul (6. januar).
Teksten er hentet fra Esaias 60,6 (første sats), Paul Gerhardt (sjuende sats), mens resten har ukjent opphavsmann (W. Murray Young har foreslått Christian Weiss den eldre eller Bach sjev). 
Koralmelodiene er baserte på «Ein Kind geborn zu Bethlehem» (kanskje fra 1200-tallet), «Was mein Gott will, das g’scheh allzeit» av markgreve Albrecht von Brandenburg-Ansbach. Hornmelodien i verket er basert på salmen «Sie werden aus Saba alle kommen».
Piratininga kraftverk

Piratininga kraftverk er et kombinert gasskraftverk og oljekraftverk i delstaten São Paulo i Brasil. Det har en installert produksjonskapasitet på 472 MW fordelt på kokere / turbiner á 2x100 MW og 2x136 MW. Anlegget ble utbygd i 1950–1960. Brenselstypen er naturgass og olje.
Dette er landets niende største fossile kraftverk. Oljedriften startet i 1954, og overgang til lav-svovelholdig fyringsolje startet 1960. I årene 2000-2001 ble det installert gassturbiner for fyring med naturgass.
Norifumi Takamoto

Karriere

Norifumi Takamoto startet sin profesjonelle karriere i Toshiba i 1990. Han har også spilt for Nagoya Grampus Eight og Kyoto Purple Sanga.